Digər bir tərəfdən qeyd etmək istəyirəm ki, bunu, doğrudan da, parlamentin səlahiyyətlərinin azaldılması kimi qələmə verməyə çalışırlar. Mətbuatda da bu haqda fikirlər söyləndi və sair. Mən hesab edirəm ki, bu belə deyil. Əksinə, bu məsələ parlamentin şəffaflığını ortaya qoyur. Hər bir şəxs hesab edir ki, onun mandatından məhrum olunması ilə əlaqədar qərarı parlament qəbul edəcək. Qoy o, həmkarları arasında çıxış eləsin, öz mövqeyini müdafiə eləsin və haqlı olduğunu təsdiq eləsin. Əgər bu haqlı olduğunu təsdiq eləyə bilmirsə, hər hansı etik davranış qaydaları pozulursa və onun hərəkətlərinə görə digər həmkarlarına da irad gəlirsə, biz artıq hansı formada bundan danışa bilərik.